open-index/open-wikipedia-markdown huggingface dataset:
Lütt Aasp

**Lütt Aasp** () is en Oort in de Gemeen Kutenhult (Samtgemeen Freenbeek) in’n Landkreis Stood, Neddersassen.

## Geografie

De Oort liggt op de Stoder Geest. Dat Land ümto is deelwies Moor. Dat Water ut dat Rebeed flütt över Gravens na de Bever hen af.

De Naveröörd sünd Bokel un Wehl in’n Noordoosten, Frankenmoor un Groot Aasp in’n Oosten, Brest in’n Süüdoosten, Bredenbeek in’n Süden, Baast in’n Süüdwesten, Soors in’n Westen un Kutenhult in’n Noordwesten.

## Historie

Lütt Aasp is as Anbo von Aasp ut grünnt worrn.

### Verwaltungsgeschicht

Vör 1852 weer de Oort in de Böörd Mulsen von dat Amt Harsfeld. De Böörd Mulsen is 1852 in dat Amt Stood wesselt, dat 1859 Deel von dat Amt Himmelpoorten worrn is. Na 1885 hett dat denn to’n Kreis Stood höört un von 1932 af an to’n hüdigen Landkreis Stood.

De Oort hett jümmer bi de Gemeen Aasp mit bihöört, de an’n 1. Juli 1972 mit de Gemeenreform in Neddersassen Deel von de Gemeen Kutenhult worrn is.

### Inwahnertall

### Religion

Lütt Aasp is evangeelsch-luthersch präägt un höört to dat Kaspel Mulsen.

För de Kathoolschen weer von 1968 bet 2003 de Lukas-Kark in Freenbeek tostännig. De Kark is denn dichtmaakt worrn, üm Geld to sporen. Vondaag höört de Oort to de Karkengemeen von de Hillig-Geist-Kark in Stood. En annere kathoolsche Kark in de Ümgegend is de Michael-Kark in Harsfeld.

## Weertschop un Infrastruktur

För Lütt Aasp is de freewillige Füürwehr Aasp mit tostännig.

### Verkehr

Dör Lütt Aasp löppt de Landsstraat 123, de in’n Westen över Kutenhult un Heesdörp na Bremervöör an de Bundsstraat 71 ran geiht un in’n Oosten över Aasp un Bargst na Hornborg an de B&nbsp;73 ran.

De nächste Autobahn is de Autobahn 26 (Afsnidd Stood–Hamborg). De Opfohrten 3 Stood-Oost un 5 Hornborg doot all beid so 21 Kilometer in’n Noordoosten von Lütt Aasp liggen.

De nächste Bahnhoff is so bi dree Kilometer wied weg in’n Süüdoosten de Bahnhoff Brest-Aasp an de Bahnlien Bremerhoben–Buxthu.

## Footnoten
Gemeen Kutenhult

**Kutenhult** () is en Gemeen in de Samtgemeen Freenbeek in’n Landkreis Stood in Neddersassen mit . 

## Geografie

De Navergemenen sünd Heinbockel in’n Noorden, Freenbeek in’n Noordoosten, Bargst un Brest in’n Süüdoosten, Farm in’n Süden un Bremervöör in’n Westen.

## Historie

De Gemeen Kutenhult is mit de Gemeenreform in Neddersassen an’n 1. Juli 1972 ut de olen Gemenen Aasp, Eßel, Kutenhult un Mulsen tohoopleggt worrn.

Nadem welk Öörd in Neddersassen mit dat Resultaat von de Gemeenreform in Neddersassen 1972 bet 1974 nich tofreden weren, hett dat Land Neddersassen disse Reform mit dat *Gesett för dat Neebillen von de Stadt Askendörp un de Gemenen Lanwern, Vörden un Mulsen* von’n 28. März 1990 deelwies wedder trüggnahmen. Mulsen schull mit dit Gesett denn an’n 1. September 1990 wedder ut de Gemeen Kutenhult rut un sülvstännig warrn. De Gemenen sünd gegen dit Gesett aver gegenan gahn un dat Bundsverfatensgericht hett dat an’n 10. Juli 1990 inkasseert un dor is nix na kamen.

### Inwahnertall

## Politik

### Gemeenraad

;Liddmaten:
* 2016:
*: CDU: Stefan Allers, Karl-Heinz Bauer, Ole Christiansen, Claas Gerken, Sandra Lemmermann, Jörg Schomacker, Gerhard Seba, Michael Sygulla, Andre Weinhardt, Nils Wölpern
*: SPD: Susanne Gerken, Uwe Lütjen, Werner Schulz, Petra Tiemann
*: Gröne: Rosemarie Schaub

### Börgermeesters

### Wapen un Flagg

Dat Wapen von de Gemeen wiest op blauen Grund en roden Dreebarg. Baven sünd veer gollen Ohren to sehn un ünnen op’n Dreebarg en sülvern Eek mit gollen Eckern.

Düt Wapen hett de Gemeenraad an’n 12. März 2015 beslaten. De veer Ohren staht för de veer Gemenen ut de sik de Gemeen 1972 billt hett. De Dreebarg steiht för de Stoder Geest un de Eek kummt ut dat Wapen von dat Dörp Kutenhult.

## Footnoten



## Weblenken

* Websteed von de Gemeen (hoochdüütsch)
*Websteed von de Samtgemeen Freenbeek (hoochdüütsch)
Heinrich von Allwörden GmbH

De **Heinrich von Allwörden** GmbH is en Bäckeree-Ünnernehmen ut Mölln. 2015 hett dat Ünnernehmen en Ümsatz von 96 Milljonen Euro maakt.

## Historie

1906 hett Heinrich von Allwörden en Bäckeree un Kunditeree mit Dampbackaven an’n Borggraven in Sterly grünnt. 1910 is de Bäckeree in de *Dörpstraat 19* ümtagen. Nadem in’n Tweten Weltkrieg Heinrich von Allwörden sien Söhns all dree fullen sünd, hett he na’n Krieg dat Geschäft mit sien Swiegerdochter wiederföhrt. 1961 övernehm de Grootsöhn Heinrich junior de Bäckeree.

Siet 1963 hett dat Geschäft in Sterly ok Levensmiddel verköfft. 1976 möök de Bäckeree denn de eerste Filiaal op: in Ratzborg in de *Jägerstraat*. 1977, 1980 un 1986 kemen dor noch mehr Filialen in Ratzborg to. 1988 hebbt se en Filiaal in Mölln apenmaakt un na de Wenn ok noch Filialen in Mekelborg-Vörpommern. 1991 övernehm Heinrich jr. von Allwörden sien Söhns Ralf, Manfred un Carsten dat Geschäft un 1993 möök de eerste Filiaal in Hamborg apen. Na düsse Tied sünd dor noch en ganze Reeg Filialen in Hamborg, Sleswig-Holsteen, Mekelborg-Vörpommern un in’n Noorden von Neddersassen tokamen.

In dat Johr 2000 möök von Allwörden en tweten Backbedriev in Rellingen op. Kort later, an’n 31. August 2000, is de Bedriev in Sterly afbrennt. In blots dree Maand hett dat Ünnernehmen en ne’en Backbedriev in Mölln hoogtagen, de an’n 31. Dezember 2000 inwieht worrn is. Sietdem is de Seet von dat Ünnernehmen in Mölln un nich mehr in Sterly.

Nadem Carsten von Allwörden 2007 bi’t Joggen en Hartinfarkt kregen hett un doodbleven is, sünd blots noch Ralf un Manfred von Allwörden Geschäftsföhrers.

2008 övernehm von Allwörden de Biobäckeree Knaack ut Groot Grönau mit 38 Filialen. Dormit is de Tall an Filialen op över 200 stegen.

In’n September 2010 hett de Kamps GmbH ehren Backbedriev in Lokstedt un de rund 100 Filialen in Hamborg an dat Ünnernehmen *Nur hier GmbH* verköfft, wat en Dochter von de Bäckeree von Allwörden is. Den Backbedriev un de Filialen harr Kamps 1996 köfft. Vör 1996 sünd se ünner den Markennaam *Nur hier* lopen. Von Allwörden hett de Filialen na 2010 denn wedder op düssen olen Naam ümstellt.

2014 hett von Allwörden ok 19 Filialen mit en Ümsatz von 7 Milljonen Euro von de Landbäckeree *Uns Noorden* övernahmen, de vörher to de coop eG tohöört harrn.

## Footnoten



## Weblenken

* Websteed von dat Ünnernehmen (hoochdüütsch)
Philip Roth

**Philip Milton Roth** [] (* 19. März 1933 in Newark, New Jersey; † 22. Mai 2018) weer en US-amerikaansch Schriever. Sien Romane, Vertellsels un Essays wurrn faken uttekent un hemm hüm den Roop van en bedüüdend Romancier inbrocht. In de Apenlichkeit is he ok faken as Kandidat för den Nobelpries för Literatur hannelt wurrn.

Sien Warken sünd faken autobiografisch präägt. Sien Romanfiguren deelen de Herkunft ut en jöödsch Familie ut de ünnere Middelschicht, sien Gebortsstadt Newark, sien latere Wahnseeten New York City un en Farm in Connecticut as ok dat wat he in sien twee Ehen beleevt hett. Nahdem all sien eerst Wark *[[Goodbye, Columbus]]*  1959 in de Kritik goot ankeem, wurr teihn Johr later de Roman *[[Portnoy’s Complaint]]* to en schandaalspood. Af de 1970er Johren hett de Figur Nathan Zuckerman Roth sien Wark dör twee Trilogien un mehrere Eenzelromane begleit. In‘ Oktober 2012 hett Roth mitdeelt, dat he mit dat Schrieven uphollen würr. 

1988 kreeg he den Pulitzer-Pries för sien Roman *American Pastoral*.

## Weblenken
* DNB-Katalog

## Enkeld Nahwiesen
Harm Prior

**Harm Prior** (* 27. Juni 1927; † 7. August 2021) weer en düütschen Optreckwetenschopper.

Prior is 1927 boren. He weer von 1954 bet 1965 Schoolmeester an de Volksschool in Wiegersen. Von dor is he an de Universität Hamborg gahn un weer dor Assistent an dat Pädagoogsche Institut. 1968 hett he mit sien Dokterarbeid över dat Thema *Die interministeriellen Ausschüsse der Bundesministerien* en Dr. phil. kregen.

He weer denn von 1972 bet 1989 Perfesser för Optreckwetenschop - Didaktik von de Politik an de Universität Hamborg. 1989 is he in Rohstand gahn.

Blangenbi hett Prior ok Arbeiden över de Heimaatgeschicht schreven.

## Warken

* *Die interministeriellen Ausschüsse der Bundesministerien.* G. Fischer, Stuttgart 1968
* *Kritische Bibliographie zur Hochschuldidaktik. Arbeitskreis für Hochschuldidaktik, Hamborg 1971
* *Sozialpädagogisches Training mit Lehrern.* Quelle und Meyer, Heidelberg 1975
* *Rittergut und Meierhöfe auf der Stader Geest.* [[Stoder Geschichts- un Heimatvereen]], Stood 1995
* *Soziales Lernen in der Schule.* Scriptor, Königstein/Ts. 1982
* *Schulleben in Wiegersen.* [Ursula un Harm Prior], [Wiegersen] 1998
* *Sozialgeschichte der Landschule von den Anfängen bis zum Ersten Weltkrieg.* [[Landschopsverband von de fröheren Hartogdömer Bremen un Veern]], Stood 2005
* *Die Stader Geest nach den Agrarreformen im 19. Jahrhundert.'' Landschopsverband von de fröheren Hartogdömer Bremen un Veern, Stood 2013
Prior

**Prior** betekent

* Prior, en Amt in en Klooster,
* Prior, Oort in’n Douglas County, Missouri, USA,
* Prior, en Markennaam von Motorrääd von’n Hersteller Hercules ut Nürnberg,
* Prior, en Roodwiensoort.

**Prior** is de Familiennaam von

* Alexander Prior (* 1993), brietschen Kumponist un Dirigent,
* Arthur Norman Prior (1914–1969), neeseelandschen Philosoof un Logiker,
* Christy Prior (* 1988), neeseelandsche Snowboarderin,
* David A. Prior (1955–2015), US-amerikaanschen Speelbaas, Dreihbookschriever un Produzent,
* Dorothy Prior (* 1901), kanaadsche Swemmerin,
* Edward Gawler Prior (1853–1920), kanaadschen Politiker,
* Egbert Prior (* 1963), düütschen Weertschopsjournalist,
* Fritz Prior (1921–1996), öösterriekschen Beamten,
* Gary Prior (* 1957), US-amerikaanschen Ieshockeyspeler un -trainer,
* George Thurland Prior (1862–1936), brietschen Mineraloog,
* Harm Prior (* 1927), düütschen Optreckwetenschopper,
* Ingeborg Prior (* 1939), düütsche Schrieversche,
* Jack Prior (* üm 1915), austraalschen Badmintonspeler,
* James Prior (1927–2016), brietschen Politiker,
* John Prior, eirschen Politiker,
* Lisa Prior (* 1990), düütsche Handballspelerin,
* Maddy Prior (* 1947), brietsche Sängerin,
* Manfred Prior (* 1954), düütschen Psycholoog, Therapeut un Schriever,
* Mathias Joseph Prior (1870–1946), düütschen kathoolschen Theoloog,
* Matthew Prior (1664–1721), engelschen Schriever un Diplomaat,
* Oliver Herbert Phelps Prior (1871–1934), brietschen Romanist,
* Paula Prior (* 1997), düütsche Handballspelerin,
* Peck Prior (* 1957), US-amerikaanschen Filmeditor,
* Russ Prior (1949–2017), kanaadschen Gewichthever,
* Sidney Prior (* 1943), austraalschen Boxer,
* Ted Prior (* 1959), US-amerikaanschen Schauspeler,
* Walter Prior (* 1947), öösterriekschen Politiker,
* William Wain Prior (1876–1946), däänschen Generaal.

Kiek ok bi: a priori, Pryor.
Ernst Grube

**Ernst Grube** is de Naam von

* Ernst Grube (1890–1945), düütschen Politiker un Wedderständler,
* Ernst Grube (* 1932), düütschen Verbandsfunkschonär,
* Ernst J. Grube (1932–2011), düütschen Kunsthistoriker un Schriever.
Gemeen Freenbeek

**Freenbeek** () is en Gemeen in de Samtgemeen Freenbeek in’n Landkreis Stood in Neddersassen mit . 

## Geografie

De Navergemenen sünd Düünbeudel in’n Noorden, Stood in’n Noordoosten, Deinst in’n Oosten, Bargst in’n Süden, Kutenhult in’n Süüdwesten un Heinbockel in’n Noordwesten.

## Historie

De Gemeen Freenbeek is mit de Gemeenreform in Neddersassen an’n 1. Juli 1972 ut de olen Gemenen Groot Freenbeek, Lüttjen Freenbeek, Swing un Wehl tohoopleggt worrn.

### Inwahnertall

## Politik

### Gemeenraad

;Liddmaten:
* 2016:
*: CDU: Dieter Braasch, Jörn Euhus, Frank Michael Havemann, Marcel von der Lieth, Andreas Meybohm, Lars Müller, Katharina Richert
*: SPD: Ilhan Akkilic, Ernst-Wilhelm Cordes, Johann Dankers, Laura Dankers, Ulrich Pauluschke, Hans-Ulrich Schumacher, Fabian Schild von Spannenberg
*: Gröne: Florian Schild von Spannenberg
*: FWG-ProBörger: Rolf Helmecke, Jeannette Jacob

### Börgermeesters

### Wapen un Flagg

Dat Wapen wiest in de Mitt en swatte Schiev mit gulden Waterrad. Rechts boven sünd op roden Grund twee gulden Peerkööp, de sik krüüzt un vonenanner wegkiekt; links boven op blauen Grund is en swungen Band; rechts ünnen warrt dat Band wiederföhrt; links ünnen is op roden Grund en gulden Blatt un en gulden Ecker.

De Flagg hett twee glieke Dwarsstriepen, baven rood, ünnen blau, un in’e Midd dor op dat Wapen.

### Ehrenbörgers

Ehrenbörgers von Freenbeek sünd:

* 2006: Johann Burfeindt, de von 1976 bet 2006 Börgermeester von Freenbeek weer.

## Footnoten



## Weblenken

* Websteed von de Samtgemeen (hoochdüütsch)
Grube

**Grube** is de Familiennaam von

* Adolf Eduard Grube (1812–1880), düütschen Zooloog,
* Alex Grube (* 1983), düütschen Musiker,
* Andreas Grube (* 1970), düütschen Jurist,
,
* Babett Grube (* 1980), düütsche Speelbaasfro,
* Christian Grube (* 1934), düütschen Choorbaas,
* Elisabeth Grube (1803–1871), düütsche Dichterin,
* Elsa Grube-Deister (1926–2001), düütsche Schauspelerin,
* Erich Grube (1890–1952), düütschen Maler,
,
* Falko Grube (* 1977), düütschen Politiker,
* Friederike Grube (* 1961), düütsche Rechtswetenschopperin,
* Friedrich Grube (* 1928), düütschen Geoloog,
* Georg Grube (1883–1966), düütschen Physikochemiker un Materiaalwetenschopper,
* Gerd Grube (* 1960), düütschen Inschenör,
* Heinrich Grube (1888–1944), düütschen Verwaltungsbeamten un Politiker,
* Hellmut Grube (1906–1970), düütschen Schauspeler,
* Helmut Grube (1913–1980), düütschen Politiker,
* Hermann Grube (1637–1698), düütschen Mediziner,
* Hildegard Grube-Loy (1916–2002), düütsche Malerin,
* Hinrich Lehmann-Grube (1932–2017), düütschen Politiker,
* Jeremy Grube (* 1994), düütschen Schauspeler,
* Johann Christoph Grube (1749–1824), Lübecker Raadsherr,
* Jürgen Grube (1702–1776), düütschen Schriever un Jurist,
* Marcus Grube (* 1973), düütschen Dramaturg,
* Max Grube (1854–1934), düütschen Schauspeler,
* Melanie Grube (* 1981), düütsche Florettfechterin,
* Michael Grube (* 1954), düütschen Vigelienspeler,
* Nikolai Grube (* 1962), düütschen Ethnoloog,
* Otto Grube (1905–1958), düütschen Politiker,
* Peter Grube (* 1958), düütschen Sportmoderator,
* Rüdiger Grube (* 1951), düütschen Manager,
* Sigrid Schneider-Grube (* 1941), düütsche Pädagogin un Soziaalarbeiderin,
* Stephan Grube (1450–1483), Arzbischop von Riga,
* Thomas Grube (* 1971), düütschen Speelbaas un Produzent,
* Tina Grube (* 1962), düütsche Schrieversche,
* Udo Grube (* 1964), düütschen Filmproduzent, Speelbaas un Schriever,
* Waldemar Grube (1915–2001), düütschen Forstmann un Ünnernehmer,
* Walter Grube (1907–1992), düütschen Archivar un Historiker,
* Wilhelm Grube (1855–1908), düütschen Sinoloog,
* Wolfgang Grube (* 1945), düütschen Ünnernehmer un Basketballfunkschonär.

Kiek ok bi: Grub, Gruben, Grupe.
August Wilhelm Grube

**August Wilhelm Grube** is de Naam von

* August Wilhelm Grube (1816–1884), düütschen Pädagoog un Schriever,
* August Wilhelm Grube (1845–1903), düütschen Schauspeler.
Hoorner Linn

De **Hoorner Linn** is en Linnenboom in’n Bremer Stadtdeel Hoorn-Leh. De Linn steiht op’n Karkhoff vör de Hoorner Kark un is üm un bi 800 Johr oold. Se is dormit de öllste Boom in Bremen un een von de öllsten Bööm in ganz Noorddüütschland.

## Geschicht
De Hoorner Linn is en Tüügnis von de Besiedlung von Hoorn in dat 12.&nbsp;Johrhunnert op en Landstück twüschen Lüttje Wümm un Gete, dat wat höger liggt. De Linn is wohrschienlich kort na’n Bo von de eerste Kapell *Sanctae Crucis tom Horne* plant worrn. De Boom weer en Gerichtslinn bi dat Hoorner Ding. 1380 kummt de Hoorner Linn toeerst in de Oorkunnen vör.

## De Boom

De Linn is ut dree Stämm tohoopwussen un hett en Dörmeter von mehr as veer Meter. Bet an dat Enn von de Johren 1960 stünn üm den Stamm rüm en grote Rundbank. Vondaag staht dor en Reeg enkelte Bänk rüm. En Tafel mit en Inschrift vertellt över de Geschicht von de Linn un den Oort:

: „Diese etwa 900 Jahre Linde pflanzten die holländischen Bauern, die seit Anfang des 12.&nbsp;Jahrhunderts Horn, Lehe und die Vahr besiedelten, bei ihrer Kirche vom Heiligen Keuz.“

## Footnoten



## Literatur

* Michael Koppel: *Horn-Lehe-Lexikon*. Edition Temmen, Bremen 2012, ISBN 978-3-8378-1029-5
* Kirchengemeinde Horn, Ortsamt und Bürgerverein Horn-Lehe (Rutgevers): *800 Jahre Horn-Lehe*. Bremen 1985

## Weblenken
Lüttmoor

**Lüttmoor** () is en Dörp in de Gemeen Leendaal in’n Landkreis Oosterholt, Neddersassen.

## Geografie

De Oort liggt in dat Düvelsmoor. Dat Water ut dat Rebeed flütt över de Waterlööp von de Ole Worp, dat Karkenfleet un den Semkenfohrtkanaal na de Wümm un de Hamm hen af.

De Naveröörd sünd Lüningsee un Lüninghusen in’n Noorden, Worphusen in’n Noordoosten, Kloostermoor un Trupermoor in’n Süüdoosten, Falkenbarg un Moorhusen in’n Süden, Frankenborg in’n Westen un Worpheim in’n Noordwesten.

## Historie

In’n Eersten Weltkrieg sünd dree Soldaten ut Lüttmoor fullen oder vermisst un in’n Tweten Weltkrieg 18.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Törfmoor in’n Kanton Leendaal höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Leendaal in’n Kanton Leendaal.

De Oort hett vör 1885 to de Vaagdie Sankt Jürgen von dat Amt Leendaal tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n Kreis Oosterholt tohoopgahn is.

De Oort weer fröher en egen Gemeen. An’n 1. April 1937 is Lüttmoor Deel von de Gemeen Sankt Jürgen worrn, de mit de Gemeenreform in Neddersassen an’n 1. März 1974 an de Gemeen Leendaal kamen is.

### Inwahnertall

### Religion

Lüttmoor is evangeelsch-luthersch präägt un höört to dat Kaspel von de Jürgen-Kark in St. Jürgen.

För de Kathoolschen is de Goden-Hirt-Kark in Leendaal tostännig, de siet 1. September 2012 to de Karkengemeen von de Hillige-Familie-Kark in Oosterholt-Scharmbeek höört. De Goden-Hirt-Kark is 1961 boot worrn.

De Doden warrt op’n Karkhoff Frankenborg begraven.

## Kultur

Gedenktafeln för de Fullenen ut de twee Weltkrieg’ hängt in de Kark von Sankt Jürgen.

## Weertschop un Infrastruktur

För Lüttmoor is de freewillige Füürwehr Sankt Jürgen mit tostännig.

### Verkehr

Dör Lüttmoor löppt de Kreisstraat 8, de in’n Westen över Frankenborg, Wührn, Millbüern, Veerhusen un Nedderenn na Hu’e to geiht un in’n Oosten bi Trupermoor na de Landsstraat 133.

De nächste Autobahn is de Autobahn 27 (Afsnidd Bremen–Wasra). De Opfohrt 19 Horn-Leh liggt so twölv Kilometer in’n Süüdwesten von Lüttmoor an de *[[Leendaler Heerstraat]]*.

De nächsten Bahnhööv sünd so bi 13 Kilometer wied weg in’n Westen de Bahnhööv Hu’e un Oosterholt-Scharmbeek an de Bahnlien Bremen–Bremerhoben. De Bahnhoff Överneeland an de Bahnlien Hamborg–Bremen liggt ok good 13 Kilometer in’n Süden.

## Footnoten
Nee Mooringen

**Nee Mooringen** () is en Dörp in de Gemeen Leendaal in’n Landkreis Oosterholt, Neddersassen.

## Geografie

De Oort liggt in dat Düvelsmoor in’n Süüdoosten von’n Weyerbarg. Dat Water ut dat Rebeed flütt in’n Noorden na de Semkenfohrt hen af un in’n Süden över’n Tüschendorp-Worphuser Graven na de Wörp.

De Naveröörd sünd Mooringen in’n Noorden, Ottersteen in’n Noordoosten, Nee-Ottersteen un Seehusen in’n Oosten, Moorenn un Worphusen in’n Süden un Lüninghusen un Westerweed in’n Westen.

## Historie

Nee Mooringen is 1808 as letzte Moorkolonie in dat Düvelsmoor grünnt worrn.

In’n Eersten Weltkrieg sünd veer Soldaten ut Nee Mooringen fullen oder vermisst un in’n Tweten Weltkrieg fiev.

### Verwaltungsgeschicht

De Oort hett vör 1885 to de Vaagdie St. Jürgen von dat Amt Leendaal tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en grötteren Kreis Oosterholt tohoopgahn is.

De Oort weer fröher en egenstännige Gemeen, de an’n 1. April 1929 aver Deel von de Gemeen Mooringen worrn is. Düsse Gemeen harr denn aver blots bet to’n 1. April 1937 Bestand, as Mooringen Deel von de Gemeen Worphusen worrn is. De Gemeen Worphusen is an’n 1. März 1974 mit de Gemeenreform in Neddersassen Deel von de Gemeen Leendaal worrn.

### Inwahnertall

### Religion

Nee Mooringen is evangeelsch-luthersch präägt un höört to dat Kaspel von de Zion-Kark in Worpsweed.

För de Kathoolschen is de Goden-Hirt-Kark in Leendaal tostännig, de siet 1. September 2012 to de Karkengemeen von de Hillige-Familie-Kark in Oosterholt-Scharmbeek höört. De Goden-Hirt-Kark is 1961 boot worrn.

## Kultur

Gedenktafeln för de Fullenen ut de twee Weltkrieg’ hängt in Worpsweed in de Kark.

## Weertschop un Infrastruktur

### Verkehr

De Dörpstraat von Nee Mooringen föhrt in’n Noordoosten na de Kreisstraat 10 twüschen Worpsweed un Grasbarg un in’n Süüdwesten na de Landsstraat 153. De L&nbsp;153 löppt in’n Noorden na Worpsweed, wieder na Huttenbusch un von dor na Oosterholt-Scharmbeek un in’n Süden na Leendaal.

De nächste Autobahn is de Autobahn 27 (Afsnidd Bremen–Wasra). De Opfohrt 19 Horn-Leh liggt so 18 Kilometer in’n Süden von Nee Mooringen an de *[[Leendaler Heerstraat]]*.

De nächste Bahnhoff is so bi 15 Kilometer wied weg in’n Noordwesten de Bahnhoff Oosterholt-Scharmbeek an de Bahnlien Bremen–Bremerhoben. Von 1911 bet 1978 hett dat ok Personenverkehr op de Bahnlien Stood–Oosterholt-Scharmbeek geven. De Bahnhööv Worpsweed un Weyerdelen-Umbeek weren üm un bi söss Kilometer in’n Noorden.

### Scholen

De Kinner ut’n Oort gaht na de Grundschool Worphusen.

## Footnoten
Klostermoor

**Klostermoor** is de hoochdüütsche Naam von

* Klostermöör, Oort in de Gemeen Rhauderfehn in’n Landkreis Leer, Neddersassen,
* Kloostermoor, Oort in de Gemeen Leendaal in’n Landkreis Oosterholt, Neddersassen.
Möhlendiek (Leendaal)

De **Möhlendiek** () weer en Oort bi Leendaal. Dat Rebeed höört vondaag to de Gemeen Leendaal in’n Landkreis Oosterholt, Neddersassen.

De Möhlendiek hett fröher en egen Oort billt, is vondaag aver Deel von Leendaal. De Naam is noch in Form von en Stratennaam bewohrt bleven.

## Geografie

De Oort leeg an dat Över von de Wörp.

De Naveröörd weren Falkenbarg in’n Noordoosten, Heidbarg un Verenmoor in’n Oosten, Timmersloh in’n Süden, Butendiek un Leendaal in’n Süüdwesten un Moorhusen in’n Noordwesten.

## Historie

De Naam von’n Oort keem von de fröhere Kloostermöhl, de in Leendaal an de hüdige *Kloosterstraat/An’t Holt* an de Wörp stünn. De Oort Möhlendiek reckt von de Kloostermöhl dat Över von de Wörp langs bet na Falkenbarg.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Truup in’n Kanton Leendaal höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Leendaal in’n Kanton Leendaal.

De Oort hett to dat Amt Leendaal tohöört.

### Inwahnertall

### Religion

De Möhlendiek is evangeelsch-luthersch präägt un höört to dat Kaspel von de Marien-Kark in Truup.

## Footnoten
Höftdiek

De **Höftdiek** () is en Oort in de Gemeen Leendaal in’n Landkreis Oosterholt, Neddersassen.

## Geografie

De Oort liggt in dat St.-Jürgensland direkt achter’n Diek von de Wümm. Dat Water ut dat Achterland flütt över dat Maschinenfleet in de Wümm.

De Naveröörd sünd Nedderenn, Sankt Jürgen, Moorhusen un Veerhusen in’n Noorden, Millbüern un Wührn in’n Noordoosten, Gehrden un Truperdiek in’n Süüdoosten, dat Nedderblockland in’n Süden, de Wummensied in’n Süüdwesten, de Noordsied mit Hagensfähr in’n Westen un Hu’e in’n Noordwesten.

## Historie

Dat Schöppwark an’t Maschinenfleet is 1885 boot worrn.

In’n Eersten Weltkrieg is een Soldaten von’n Höftdiek fullen oder vermisst un in’n Tweten Weltkrieg ok een.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Öberenn in’n Kanton Leendaal höört un denn von 1811 bet 1814 to dat Franzöösche Kaiserriek ünner Napoleon un dor to de Mairie St. Jürgen in’n Kanton Leendaal.

De Oort hett vör 1885 to de Vaagdie Sankt Jürgen von dat Amt Leendaal tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n Kreis Oosterholt tohoopgahn is.

De Oort hett fröher deelwies to de Gemeen Nedderenn-Sankt Jürgen tohöört un deelwies to de Gemeen Wührn-Millbüern. An’n 1. April 1937 hett sik de Gemenen Nedderenn-Sankt Jürgen un Wührn-Millbüern mit Frankenborg, Lüttmoor un Öberenn to de Gemeen Sankt Jürgen tohoopslaten. Düsse Gemeen is mit de Gemeenreform in Neddersassen an’n 1. März 1974 an de Gemeen Leendaal kamen.

### Inwahnertall

: * tohoop mit de Noordsied un Hagensfähr

Gemeen Wührn-Millbüern:

### Religion

De Höftdiek is evangeelsch-luthersch präägt un höört to dat Kaspel von de Jürgen-Kark in St. Jürgen.

För de Kathoolschen is de Goden-Hirt-Kark in Leendaal tostännig, de siet 1. September 2012 to de Karkengemeen von de Hillige-Familie-Kark in Oosterholt-Scharmbeek höört. De Goden-Hirt-Kark is 1961 boot worrn.

De Doden warrt op’n Karkhoff Sankt Jürgen bi de Kark begraven.

## Kultur

Gedenktafeln för de Fullenen ut de twee Weltkrieg’ hängt in de Kark von Sankt Jürgen.

## Weertschop un Infrastruktur

För’n Höftdiek is de freewillige Füürwehr Sankt Jürgen mit tostännig, de ehr Sprüttenhuus in Frankenborg hett.

### Verkehr

Von’n Höftdiek löppt en Straat an’n Diek langs na de Noordsied an dor an de Landsstraat 151. De L&nbsp;151 geiht in’n Noorden na Hu’e an de Bundsstraat 74 ran un in’n Süden in Bremen as *Hu’er Heerstraat* na’n Bremer Stadtdeel Oshusen. En twete Straat föhrt över Sankt Jürgen na Nedderenn an de Kreisstraten K&nbsp;8 un K&nbsp;9. De K&nbsp;8 geiht över en Reeg annere Öörd na Leendaal un de K&nbsp;9 na Oosterholt-Scharmbeek.

De nächste Autobahn is de Autobahn 27 (Afsnidd Bremen–Bremerhoben). De Opfohrt 17 Bremen-Industriehavens liggt so söss Kilometer in’n Süüdwesten von’n Höftdiek an de *Hu’er Heerstraat*.

De nächste Bahnhoff is söss Kilometer wied weg in’n Noordwesten de Bahnhoff Hu’e an de Bahnlien Bremen–Bremerhoben.

### Scholen

De Kinner sünd fröher na de Volksschool in Sankt Jürgen gahn.

## Footnoten
Westerweed

**Westerweed** () is en Dörp in de Gemeen Leendaal in’n Landkreis Oosterholt, Neddersassen.

## Geografie

De Oort liggt in dat Düvelsmoor in’n Süden von’n Weyerbarg. Dat Water ut dat Rebeed flütt över de Semkenfohrt na de Hamm hen af.

De Naveröörd sünd Süüdweed un Oostendörp in’n Noorden, Mooringen un Nee Mooringen in’n Oosten, Lüninghusen un Lüningsee in’n Süden un Worpheim in’n Westen.

## Historie

Westerweed is 1764 as Moorkolonie in dat Düvelsmoor anleggt worrn.

In’n Eersten Weltkrieg sünd söss Soldaten ut Westerweed fullen oder vermisst un in’n Tweten Weltkrieg teihn.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Worpheim in’n Kanton Leendaal höört un denn von 1811 bet 1814 to dat Franzöösche Kaiserriek ünner Napoleon un dor to de Mairie St. Jürgen in’n Kanton Leendaal.

De Oort hett vör 1885 to de Vaagdie St. Jürgen von dat Amt Leendaal tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en grötteren Kreis Oosterholt tohoopgahn is.

De Oort weer fröher en egenstännige Gemeen. De Gemeen is an’n 1. April 1929 mit Lüninghusen un Lüningsee to een Gemeen tohoopleggt worrn, de den Naam Gemeen Westerweed dragen hett. Düsse Gemeen hett bet to’n 1. April 1937 bestahn, as de Gemeen Westerweed Deel von de Gemeen Worphusen worrn is. Mit de Gemeenreform in Neddersassen an’n 1. März 1974 is ok düsse Gemeen denn oplööst worrn un an de Gemeen Leendaal kamen.

### Inwahnertall

### Religion

Westerweed is evangeelsch-luthersch präägt un höört to dat Kaspel von de Zion-Kark in Worpsweed.

För de Kathoolschen is de Goden-Hirt-Kark in Leendaal tostännig, de siet 1. September 2012 to de Karkengemeen von de Hillige-Familie-Kark in Oosterholt-Scharmbeek höört. De Goden-Hirt-Kark is 1961 boot worrn.

## Kultur

En Denkmaal för de Fullenen ut’n Eersten Weltkrieg steiht in Worphusen. Tosätzlich hängt in de Zion-Kark in Worpsweed Gedenktafeln för de Fullenen ut de beiden Weltkrieg’.

## Weertschop un Infrastruktur

Elektrischen Stroom hett de Oort 1928 kregen.

### Verkehr

De Dörpstraat von Westerweed löppt in’n Oosten an de Landsstraat 153 ran, de in’n Noorden över Worpsweed na Huttenbusch un von dor na Oosterholt-Scharmbeek geiht un in’n Süden na Leendaal.

De nächste Autobahn is de Autobahn 27 (Afsnidd Bremerhoben–Bremen). De Opfohrt 17 Bremen-Industriehavens liggt so 17 Kilometer in’n Süüdwesten von Westerweed an de *Hu’er Heerstraat*.

De nächste Bahnhoff is so bi twölv Kilometer wied weg in’n Noordwesten de Bahnhoff Oosterholt-Scharmbeek an de Bahnlien Bremen–Bremerhoben. Von 1911 bet 1978 hett dat ok Personenverkehr op de Bahnlien Stood–Oosterholt-Scharmbeek geven. De Bahnhööv Weyermoor un Worpsweed weren fiev Kilometer in’n Noorden.

## Lüüd

1901 bet 1902 hebbt Rainer Maria Rilke un Clara Westhoff in Westerweed leevt.

## Footnoten
Möhlendiek

**Möhlendiek** betekent

* Möhlendiek, Diek, de Water för en Watermöhl opstaut,
* Mühlendiek, Oort in de Gemeen Steenbargkark in’n Kreis Sleswig-Flensborg, Sleswig-Holsteen,
* Möhlendiek, Deel von de Gemeen Leendaal in’n Landkreis Oosterholt, Neddersassen,
* *[[Kreisstraat 13 (Landkreis Cuxhoben)|An’n Möhlendiek]]*, Straat in Ox in de Gemeen Cuxhoben in’n Landkreis Cuxhoben, Neddersassen.
Wilhelm Bornemann

**Wilhelm Bornemann** is de Naam von

* Wilhelm Bornemann (1766–1851), düütschen Schriever,
* Wilhelm Bornemann (1798–1864), düütschen Jurist un Politiker,
* Wilhelm Bornemann (1858–1946), düütschen Theoloog un Karkenleeddichter.
Fritz Bornemann

**Fritz Bornemann** is de Naam von

* Fritz Bornemann (1912–2007), düütschen Architekt,
* Fritz Bornemann (1929–2005), düütschen Speelbaas un Schauspeler.
Johann Bornemann

**Johann Bornemann** is de Naam von

* Johann Friedrich Christian Bornemann (1791–1868), düütschen Dokter,
* Johann Georg Bornemann (1831–1896), düütschen Geoloog un Paläontoloog,
* Johann Wilhelm Bornemann (1766–1851), düütschen Dichter un Lotteriedirekter.
Hans Bornemann

**Hans Bornemann** is de Naam von

* Hans Bornemann († üm 1474), düütschen Maler,
* Hans Bornemann (1913–1966), düütschen Footballspeler.
Balder

**Balder** betekent

* Balder, Gott ut de germaansche Mythologie,
* Balder, Achterbahn in’n Vergnögungspark Liseberg, Sweden,
* *[[Balder (Schipp)|Balder]]*, Deepsee-Arbeidsschipp von Heerema Marine Contractors,
* (4059) Balder, en Asteroid,
* Balder Point, Landspitz op de Antarktische Halvinsel.

**Balder** is de Familiennaam von

* Artur Balder (* 1974), düütsch-spaanschen Schriever,
* Gerhard Balder (* 1937), öösterriekschen Designer, Grafiker, Karikaturist un Maler,
* Hans-Georg Balder (* 1953), düütschen Jurist un Studentenhistoriker,
* Hugo Egon Balder (* 1950), düütschen Moderator un Musiker,
* Konrad Balder Schäuffelen, düütschen Psychiater un Künstler,
* Richard Balder (1867–1917), düütschen Schauspeler, Speelbaas un Intendant.
Bornemann

**Bornemann** is de Familiennaam von

* Alfred Bornemann (* 1932), düütschen Footballspeler,
* Andreas Bornemann (* 1971), düütschen Footballspeler un -manager,
* Anna Bornemann (1874–1956), düütsche Malerin,
* Bernd Bornemann (* 1955), düütschen Politiker,
* Dieter Bornemann (* 1967), öösterriekschen Journalist,
* Eduard Bornemann (1894–1976), düütschen Ooldphiloloog,
* Elsa Bornemann (1952–2013), argentiensche Schrieversche,
* Ernst Bornemann (1912–1988), düütschen Psycholoog un Soziaalpädagoog,
* Ernst Bornemann (1915–1995), düütsch-kanaadschen Anthropoloog un Sexuaalwetenschopper,
* Felix Bornemann (1861–1932), düütschen Plantenbowetenschopper,
* Felix Bornemann (1894–1990), düütschen Politiker,
* Folkmar Bornemann (* 1967), düütschen Mathematiker,
* Frank Bornemann (* 1945), düütschen Musiker un Produzent,
,
* Georg Bornemann (1855–1936), düütschen Chemiker,
,
* Heinrich Ernst Bornemann (1780–1820), düütschen Jurist,
* Helmut Bornemann (1902–1991), düütschen Inschenör,
* Hinrik Bornemann († 1499), düütschen Maler,
,
* Johannes Bornemann (1604–1636), düütschen Pädagoog,
* Jürgen Bornemann (1950–2019), düütschen Generaal,
* Jutta Bornemann (1920–1999), öösterrieksche Schauspelerin un Dreihbookschrieverin,
* Karl Heinrich Bornemann (1874–1963), düütschen Politiker,
* Klaus D. Bornemann (* 1949), düütschen Fotograaf un Schriever,
* Ludwig Heinrich Bernhard Bornemann (1817–1896), düütschen Jurist,
* Manfred Bornemann (1933–2012), düütschen Geoloog un Schriever,
* Michaela Bornemann (* 1971), öösterrieksche Judoka,
* Otto Bornemann (1891–1972), düütschen Politiker,
* Roland Bornemann (* 1955), düütschen Jurist,
,
* Winfried Bornemann (* 1944), düütschen Schriever.

Kiek ok bi: Bornmann, Borneman.
Lüken

**Lüken** is de Familiennaam von

* Clara Lüken (1871–1946), düütsche Politikerin,
* Dirk Lüken (1932–2020), düütschen Kumponist, Organist, Karkenmusiker un Schriever,
* Heinrich Lüken (1815–1882), plattdüütschen Dichter,
* Hermann Lüken-Klaßen (1924–1994), düütschen Politiker,
* Rolf Lüken (1938–2019), düütschen Polizeipräsident,
* Werner Lüken (* 1939), düütschen Ünnernehmer.

Kiek ok bi: Lücken, Lueken.
Klopstock

**Klopstock** is de Familiennaam von

* Friedrich Gottlieb Klopstock (1724–1803), düütschen Dichter,
* Margareta Klopstock (1728–1758), düütsche Schrieversche.

**Klopstock** betekent ok

* (9344) Klopstock, en Asteroid.
Kehlmann

**Kehlmann** is de Familiennaam von

* Daniel Kehlmann (* 1975), öösterrieksch-düütschen Schriever,
* Eduard Kehlmann (1882–1955), öösterriekschen Schriever,
* Michael Kehlmann (1927–2005), öösterriekschen Speelbaas un Schauspeler.

Kiek ok bi: Kellmann.
Jorissen

**Jorissen** is de Familiennaam von

* Hans Jorissen (1924–2011), düütschen röömsch-kathoolschen Theoloog,
* Matthias Jorissen (1739–1823), düütschen reformeerten Pastoor un Karkenleeddichter,
* Theodorus Jorissen (1833–1889), nedderlandschen Historiker.

Kiek ok bi: Jörissen.
Tolkien

**Tolkien** is de Familiennaam von

* Christopher Tolkien (1924–2020), brietschen Mediävist,
* Daniela Tolkien (* 1964), düütsche Schauspelerin,
* Edith Tolkien (1889–1971), Fro von J. R. R. Tolkien,
* J. R. R. Tolkien (1892–1973), brietschen Schriever un Philoloog,
* Simon Tolkien (* 1959), brietschen Schriever.

**Tolkien** betekent ok

* Tolkien Enterprises, en US-amerikaansch Ünnernehmen,
* J.R. Tolkien, en Gaffel-Topsegelschoner,
* (2675) Tolkien, en Asteroid.
Sturluson

**Sturluson** is de Patronym von

* Kjartan Sturluson (* 1975), ieslandschen Footballspeler,
* Sighvatr Sturluson (1170–1238), ieslandschen Dichter,
* Snorri Sturluson (1179–1241), ieslandschen Historiker, Dichter un Politiker.
Süüdweed

**Süüdweed** () is en Dörp in de Gemeen Worpsweed in’n Landkreis Oosterholt, Neddersassen. Binnen de Gemeen höört de Oort to de polietsche Oortschop Worpsweed.

## Geografie

De Oort liggt in dat Düvelsmoor in’n Süüdwesten von’n Weyerbarg. Dat Water ut dat Rebeed flütt över de Semkenfohrt na de Hamm hen af.

De Naveröörd sünd Worpsweed un Oostendörp in’n Noordoosten, Westerweed in’n Süüdoosten, Worpheim in’n Süüdwesten un Noordweed un Wörpdaal in’n Noordwesten.

## Historie

Süüdweed is 1764 as Moorkolonie in dat Düvelsmoor anleggt worrn.

In’n Eersten Weltkrieg sünd söven Soldaten ut Süüdweed fullen oder vermisst un in’n Tweten Weltkrieg twee.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Worpheim in’n Kanton Leendaal höört un denn von 1811 bet 1814 to dat Franzöösche Kaiserriek ünner Napoleon un dor to de Mairie St. Jürgen in’n Kanton Leendaal.

De Oort hett vör 1885 to de Vaagdie St. Jürgen von dat Amt Leendaal tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en grötteren Kreis Oosterholt tohoopgahn is.

De Oort weer fröher en egenstännige Gemeen. Düsse Gemeen is an’n 1. April 1929 mit Weyermoor, Noordweed, Wörpdaal un Worpheim to de ne’e Gemeen Worpheim tohoopleggt worrn. Düsse Gemeen hett denn blots bet to’n 1. Oktober 1936 bestahn, as de Gemeen Worpheim Deel von de Gemeen Worpsweed worrn is. De Gemeen Worpsweed is mit de Gemeenreform in Neddersassen an’n 1. März 1974 noch wedder grötter worrn. Siet 1974 is Süüdweed binnen de Gemeen Worpsweed Deel von de Oortschop Worpsweed, de en egen Oortsvörsteiher hett.

### Inwahnertall

### Religion

Süüdweed is evangeelsch-luthersch präägt un höört to dat Kaspel von de Zion-Kark in Worpsweed.

För de Kathoolschen gifft dat in Worpsweed de Maria-Freden-Kapell, de to de Goden-Hirt-Kark in Leendaal höört. De Goden-Hirt-Kark höört siet 1. September 2012 to de Karkengemeen von de Hillige-Familie-Kark in Oosterholt-Scharmbeek.

## Kultur

Gedenktafeln för de Fullenen ut de twee Weltkrieg’ hängt in Worpsweed in de Kark.

## Weertschop un Infrastruktur

### Verkehr

De Dörpstraat von Süüdweed löppt in’n Oosten över de *Wörpdaler Straat* an de Landsstraat 153 ran, de in’n Noorden över Worpsweed na Huttenbusch un von dor na Oosterholt-Scharmbeek geiht un in’n Süden na Leendaal.

De nächste Autobahn is de Autobahn 27 (Afsnidd Bremerhoben–Bremen). De Opfohrt 17 Bremen-Industriehavens liggt so 16 Kilometer in’n Süüdwesten von Süüdweed an de *Hu’er Heerstraat*.

De nächste Bahnhoff is so bi ölven Kilometer wied weg in’n Noordwesten de Bahnhoff Oosterholt-Scharmbeek an de Bahnlien Bremen–Bremerhoben. Von 1911 bet 1978 hett dat ok Personenverkehr op de Bahnlien Stood–Oosterholt-Scharmbeek geven. De Bahnhoff Weyermoor weer veer Kilometer in’n Noordwesten.

### Scholen

Süüdweed harr fröher en egen Volksschool, de aver dichtmaakt hett un ut de 1974 en Speelkreis worrn is. De Speelkreis is 2010 in en Kinnergoorn ümwannelt worrn.

## Literatur

* *200 Jahre Findorff-Dörfer. Südwede, Nordwede, Worpheim.* 1964

## Footnoten
Nötzel

**Nötzel** is de Familiennaam von

* Karl Nötzel (1870–1945), düütsch-russ’schen Schriever,
* Manfred Nötzel (* 1950), düütschen Jurist,
* Matthias Nötzel (* 1971), düütschen Volleyballspeler,
* Sabine Nötzel (* 1963), düütsche Schauspelerin un Speelbaasfro.

Kiek ok bi: Noetzel, Netzel.
Noetzel

**Noetzel** is de Familiennaam von

* Almuth Noetzel (1948–2013), düütsche evangeelsche Pröövstin,
* Christoph Noetzel (* 1950), düütschen Karkenmusiker un Kumponist,
* Michael Noetzel (1925–2003), düütschen Politiker,
* Peter Noetzel (* 1946), düütschen Politiker,
* Thomas Noetzel (1957–2022), düütschen Politikwetenschopper,
* Timo Noetzel (* 1977), düütschen Politikwetenschopper.

Kiek ok bi: Nötzel, Netzel.
Millosevich

**Millosevich** is de Familiennaam von

* Elia Millosevich (1848–1919), italieenschen Astronoom.

**Millosevich** betekent ok

* (69961) Millosevich, en Asteroid.

Kiek ok bi: Milošević.
Netzel

**Netzel** is de Familiennaam von

* Laura Netzel (1839–1927), sweedsche Kumponistin,
* Rudolf Netzel (* 1940), düütschen Footballspeler.

Kiek ok bi: Nötzel, Noetzel.
Brodsky

**Brodsky** oder **Brodskyj** is de Familiennaam von

* Ada Brodsky (1924–2011), israeelsche Översetterin un Höörspeelautorin,
* Adolph Brodsky (1851–1929), russ’schen Vigelienspeler un Musikpädagoog,
* Adriana Brodsky (* 1955), argentiensche Schauspelerin,
* Chuck Brodsky, US-amerikaanschen Musiker,
* Gail Brodsky (* 1991), US-amerikaansche Tennisspelerin,
* Horace Brodsky (1885–1969), austraalschen Künstler,
* Irene Taylor Brodsky, US-amerikaansche Speelbaasfro un Produzentin,
* Irving Brodsky (üm 1902–1998), US-amerikaanschen Pianist,
* Jascha Brodsky (1907–1997), lettsch-US-amerikaanschen Vigelienpädagoog,
* Joe Brodsky (1934–2006), US-amerikaanschen Footballtrainer,
* Joseph Brodsky (1940–1996), russ’sch-US-amerikaanschen Dichter,
* Lasar Brodskyj (1848–1904), ukrainschen Ünnernehmer,
* Michael Brodsky (* 1948), US-amerikaanschen Schriever,
* Mychajlo Brodskyj (* 1969), ukrainschen Schachspeler,
* Oleksandr Brodskyj (1895–1969), ukrainsch-sowjetschen Physiker un Chemiker,
* Stanley Brodsky (* 1940), US-amerikaanschen Physiker,
* Stephen Brodsky, Sänger un Gitarrspeler,
* Uri Brodsky, israeelschen Agent,
* Vlastimil Brodský (1920–2002), tschechschen Schauspeler,
* Wadim Brodsky (* 1950), ukrainsch-poolschen Vigelienspeler.

Kiek ok bi: Brodski.
Terrile

**Terrile** is de Familiennaam von

* Alberto Terrile (* 1961), italieenschen Fotograaf,
* Richard John Terrile (* 1951), US-amerikaanschen Astronoom.
Massinger

**Massinger** is de Familiennaam von

* Adam Massinger (1888–1914), düütschen Astronoom,
* Franz Massinger (1944–2011), düütschen Pianist,
* Philip Massinger (1583/1584–1640), engelschen Dramatiker.
Mrkos

**Mrkos** is de Familiennaam von

* Antonín Mrkos (1918–1996), tschechschen Astronoom.

**Mrkos** betekent ok

* (1832) Mrkos, en Asteroid.
Palisa

**Palisa** is de Familiennaam von

* Johann Palisa (1848–1925), öösterriekschen Astronoom,
* Vilém Palisa (1923–1999), tschechschen Mediziner.
Perrine

**Perrine** betekent

* Perrine, en Anime-Reeg,
* Perrine, fröhere Stadt in Florida, USA,
* East Perrine, Oort in Florida, USA,
* West Perrine, Oort in Florida, USA.

**Perrine** is de Familiennaam von

* Charles Dillon Perrine (1867–1951), US-amerikaansch-argentienschen Astronoom,
* Valerie Perrine (1943–2026), US-amerikaansche Schauspelerin.
Oterma

**Oterma** is de Familiennaam von

* Liisi Oterma (1915–2001), finnsche Astronomin.

**Oterma** betekent ok

* Oterma, Oort in Finnland,
* (1529) Oterma, en Asteroid.
Plancius

**Plancius** betekent

* (10648) Plancius, en Asteroid,
* SS ''Plancius'', Postdamper von de nedderlandsche Reederee Koninklijke Paketvaart Maatschappij,
* MS ''Plancius'', en Passageer-Expeditschoonsschipp,
* Plancier, röömsche Familie.

**Plancius** is de Familiennaam von

* Gnaeus Plancius (1. Johrhunnert v. Chr.), röömschen Stüürpächter,
* Gnaeus Plancius, röömschen Quaestor,
* Marcus Plancus Varus (1. Johrhunnert), Börger von Perge,
* Petrus Plancius (1552–1622), nedderlandschen Theoloog, Astronoom un Kartograaf.
Rayet

**Rayet** betekent

* Rayet, Gemeen in dat Département Lot-et-Garonne, Frankriek.

**Rayet** is de Familiennaam von

* Georges Rayet (1839–1906), franzööschen Astronoom,
* Jacqueline Rayet (* 1932), franzöösche Danzerin,
* Olivier Rayet (1847–1887), franzööschen Archäoloog.

Kiek ok bi: Wolf-Rayet-Steern, Wolf-Rayet-Nevel.
Mehltretter

**Mehltretter** is de Familiennaam von

* Florian Mehltretter (* 1963), düütschen Romanist,
* Johannes Peter Mehltretter (1934–1982), düütschen Physiker,
* Theodolinde Mehltretter (* 1946), düütsche Ordensfro.

**Mehltretter** betekent ok

* (1968) Mehltretter, en Asteroid.
Melotte

**Melotte** oder **Mélotte** is de Familiennaam von

* Jules Mélotte (1858–1919), belgischen Ünnernehmer,
* Philibert Jacques Melotte (1880–1961), brietschen Astronoom.

**Melotte** betekent ok

* Melotte Regio, Rebeed op’n Jupiter-Maand Ganymed.

Kiek ok bi: Wolf-Lundmark-Melotte-Galaxie, Melott, Melot.
Schickard

**Schickard** is de Familiennaam von

* Heinrich Schickard (1558–1635), düütschen Bomeester,
* Julius Schickard (1679–1735), düütschen Amtspleger,
* Wilhelm Schickard (1592–1635), düütschen Astronoom un Mathematiker.

**Schickard** betekent

* Schickard, en Maandkrater.

Kiek ok bi: Schickhardt, Schickhard, Schickert.
Rebeur-Paschwitz

**Rebeur-Paschwitz** is de Familiennaam von

* Ernst von Rebeur-Paschwitz (1861–1895), düütschen Astronoom un Geophysiker,
* Hubert von Rebeur-Paschwitz (1863–1933), düütschen Viezadmiraal.

Kiek ok bi: Rebeur-Paschwitz-Pries.
Oosterhoff

**Oosterhoff** is de Familiennaam von

* Jan Oosterhoff (1930–2010), nedderlandschen Politiker,
* Luitzen Johannes Oosterhoff (1907–1974), nedderlandschen Chemiker,
* Pieter Oosterhoff (1904–1978), nedderlandschen Astronoom,
* Tonnus Oosterhoff (* 1953), nedderlandschen Schriever.

**Oosterhoff** betekent ok

* (1738) Oosterhoff, en Asteroid.
Schaifers

**Schaifers** is de Familiennaam von

* Karl Schaifers (1921–2009), düütschen Astronoom.

**Schaifers** betekent ok

* (1742) Schaifers, en Asteroid.
Schorr

**Schorr** is de Familiennaam von

* Angela Schorr (* 1954), düütsche Psychologin un Psychotherapeutin,
* Bianca Schorr (1931–2020), düütsche Philosofin un Historikerin,
* Daniel Schorr (1916–2010), US-amerikaanschen Journalist,
* Eva Schorr (1927–2016), düütsche Kumponistin un Malerin,
* Friedrich Schorr (1888–1953), ungaarschen Sänger,
* Josua Höschel Schorr (1818–1895), öösterriekschen Publizist,
* Karl Schorr (* 1924), düütschen Footballspeler,
* Karl Eberhard Schorr (1919–1995), düütschen Optreckwetenschopper,
* Lisa Schorr (* 1982), düütsche Lichtathletin,
* Malke Schorr (1885–1961), öösterrieksche Kommunistin,
* Michael Schorr (* 1965), düütschen Speelbaas,
* Moses Schorr (1874–1941), poolschen Historiker un Philoloog,
* Otto Zöllner Schorr (1909–2007), chileenschen Botaniker,
* Patrick Schorr (* 1994), düütschen Footballspeler,
* Richard Reinhard Emil Schorr (1867–1951), düütschen Astronoom,
* Sari Schorr (* 20. Johrhunnert), US-amerikaansche Sängerin un Songwriterin,
* Tobias Schorr (* 20. Johrhunnert), düütschen Journalist.

**Schorr** betekent ok

* Schorr, en Maandkrater.

Kiek ok bi: Schor, Shorr.
Synnott

**Synnott** is de Familiennaam von

* Hilary Synnott (1945–2011), brietschen Diplomaat,
* Stephen P. Synnott (* 1946), US-amerikaanschen Astronoom,
* Zoi Sadowski-Synnott (* 2001), neeseelandsche Snowboarderin.
Sharpless

**Sharpless** is de Familiennaam von

* Barry Sharpless (* 1941), US-amerikaanschen Chemiker,
* Carole Sharpless (* 1971), US-amerikaansche Triathletin,
* Don Sharpless (1933–2017), US-amerikaanschen Toonmeester,
* Karl Barry Sharpless (* 1941), US-amerikaanschen Chemiker,
* Stewart Lane Sharpless (1926–2013), US-amerikaanschen Astronoom.

Kiek ok bi: Sharples.
Wittenmyer

**Wittenmyer** is de Familiennaam von

* Annie Turner Wittenmyer (1827–1900), US-amerikaansche Soziaalreformerin,
* Robert A. Wittenmyer (* 1976), austraalschen Astronoom.
Klinkenberg

**Klinkenberg** betekent

* (10427) Klinkenberg, en Asteroid.

Dat is ok de hoochdüütsche Naam von

* Klinkenbarg, fröheren Oort bi de Stadt Jarmen in’n Landkreis Vörpommern-Griepswoold, Mekelborg-Vörpommern.

**Klinkenberg** is de Familiennaam von

* Adolf Klinkenberg (1881–1957), düütschen Manager,
* Christian Klinkenberg (* 1976), belgischen Pianist un Kumponist,
* Dirk Klinkenberg (1709–1799), nedderlandschen Astronoom,
* Hans Martin Klinkenberg (1921–2002), düütschen Historiker,
* Johannes Klinkenberg (1887–1961), düütschen Historiker,
* Joseph Klinkenberg (1857–1917), düütschen Historiker,
* Karl-Heinz Klinkenberg (* 1952), belgischen Politiker,
* Lydia Klinkenberg (* 1981), belgische Politikerin,
* Martin Klinkenberg (* 1984), düütschen Schauspeler,
* Susanne Goga-Klinkenberg (* 1967), düütsche Översetterin un Schrieversche.

Kiek ok bi: Klingenberg.
Grotrian

**Grotrian** is de Familiennaam von

* Friedrich Grotrian (1803–1860), düütschen Instrumentenboer,
* Theodor Christoph Grotrian (1755–1829), düütschen Generaalsupperndent,
* Walter Grotrian (1890–1954), düütschen Astronoom un Astrophysiker,
* Willi Grotrian-Steinweg (1868–1931), düütschen Pianofortefabrikant.

**Grotrian** betekent ok

* Grotrian-Steinweg, düütschen Klaveerhersteller.

Kiek ok bi: Grotian.
Halley

**Halley** betekent

* Halley, Oort in’n Desha County, Arkansas, USA,
* Halley-Statschoon, brietsche Forschungsstatschoon in de Antarktis,
* Halley, en Maandkrater,
* (2688) Halley, en Asteroid,
* Halleysch Komeet, en Komeet,
* Halley-Verfohren, mathematisch Verfohren,
* RFC Halley-Concordia, fröheren düütschen Footballvereen.

**Halley** is de Familiennaam von

* Albert Halley (1843–1920), düütschen Ministeriaalbeamten,
* Edmond Halley (1656–1742), engelschen Astronoom, Mathematiker un Kartograaf,
* Ina Halley (1927–1992), düütsche Schauspelerin,
* Paul Halley (* 1952), brietschen Kumponist,
* Paul-Louis Halley (1934–2003), franzööschen Ünnernehmer,
* Peter Halley (* 1953), US-amerikaanschen Künstler,
* Rich Halley (* 1947), US-amerikaanschen Musiker, Kumponist un Bandleader.

Kiek ok bi: Haley.
Alikoski

**Alikoski** is de Familiennaam von

* Heikki A. Alikoski (1912–1997), finnschen Astronoom,
* Mikko Alikoski (* 1986), finnschen Ieshockeyspeler.

**Alikoski** betekent ok

* (1567) Alikoski, en Asteroid.
D’Arrest

**D’Arrest** is de Familiennaam von

* Heinrich Louis d’Arrest (1822–1875), düütsch-däänschen Astronoom,
* Johann Ludwig d’Arrest (1709–na 1771), düütschen Jurist un Börgermeester.

**D’Arrest** betekent ok

* D’Arrest, en Maandkrater,
* D’Arrest, en Krater op’n Marsmaand Phobos,
* (9133) d’Arrest, en Asteroid,
* 6P/d’Arrest, en Komet.
Tycho Brahe (Mehrdüdig Begreep)

**Tycho Brahe** is de Naam von

* Tycho Brahe (1546–1601), däänschen Astronoom.

**Tycho Brahe** betekent

* Tycho Brahe, en Marskrater,
* (1677) Tycho Brahe, en Asteroid,
* HEAT-1X-Tycho Brahe, en Ruumtransporter,
* Astronoomsche Statschoon „Tycho Brahe“, en Steernwacht un en Planetarium in Rostock,
* *Tycho Brahe*, en Figur ut Penny Arcade.
Biancani

**Biancani** is de Familiennaam von

* Giuseppe Biancani (1566–1624), italieenschen Geistlichen, Astronoom un Mathematiker,
* Ruggero Biancani (1915–1993), italieenschen Diskussmieter.